Lamspastei | SARIE
8 Junie 2009
Lamspastei	deur Barbara Joubert
Verhit oond tot 180 °C. Rol lamsvleis in meel en geur met sout en swartpeper. Skud die oortollige meel af. Verhit olyfolie in 'n kastrol en braai die vleis (nie alles op een slag nie) tot bruin. Haal vleis uit en hou eenkant. Smelt botter in dieselfde kastrol en braai uie vir sowat 5 minute tot sag. Voeg knoffel by en braai verder vir 1 minuut. Sit die lamsvleis terug in kastrol saam met die rooiwyn, aftreksel, lourierblare en tiemie. Geur met sout en swartpeper. Bring die vulsel tot kookpunt en maak toe met 'n deksel. Plaas kastrol in die oond vir 1 – 1½ uur tot die vleis sag is. Haal uit en skep in 'n 1,5 liter-pasteibak. Laat afkoel voor jy die deeg opsit. Terwyl die vulsel afkoel, kan jy die deeg maak. Sif die bruismeel in 'n groot mengbak. Voeg sout by. Vryf die botter in tot dit soos broodkrummels lyk. Voeg die fyn aartappels by en maak aan tot 'n deeg. Maak toe met kleefplastiek en plaas in die yskas vir 30 minute. Verhit oond weer tot 180° C. Rol die deeg uit op 'n meel-bestrooide oppervlak. Die deeg kan nogal sag wees. Gebruik 'n koekiedrukker en sny sirkels uit. Plaas die sirkels bo-op die deeg. Verf die deeg met geklitste eier en plaas in warm oond vir sowat 30 – 35 minute.
Dieselfde wyn as in die gereg. Merlot werk goed saam met lam. Probeer Veenwouden s'n.
Vir my is sjokolade en neute 'n wenkombinasie. Die tert is so ryk, jy kan gewoonlik net 'n klein stukkie op 'n slag eet. genoeg vir 8 – 10 • 200 g sjokoladekoekies (Romany Creams) • 60 ml gesmelte botter • 200 g …